TREČIAS MODULIS. **EUROPOS SĄJUNGOS VERTYBĖS**

Integravimas į mokomuosius dalykus: 2–3 pamokos. Rekomenduojama integruoti į pilietiškumo pagrindų ir etikos pamokas.

**Tikslas:** Supažindinti su pagrindinėmis ES vertybinėmis nuostatomis ir priemonėmis, skirtomis saugoti ir puoselėti šias vertybes.

Modulio struktūra:

|  |  |
| --- | --- |
| **1 pamoka. Pilietiškumo pagrindų arba etikos pamokos.** | ES vertybės: demokratija ir žmogaus teisės – šių teisių pažeidimo ir gynimo pavyzdžiai; kalbų ir kultūrų įvairovė ir jos privalumai. |
| **2 pamoka. Pilietiškumo pagrindų arba etikos pamokos.** | ES vertybės: lygių galimybių – lyčių lygybės ir lygių galimybių oriai gyventi visiems – principo įgyvendinimas; solidarumas – migracijos krizė ir pabėgėlių integracija Lietuvoje, |

**PLANAS**

**Priemonės:** kompiuteris su interneto prieiga, projektorius, *PowerPoint* pristatymas, dalomoji medžiaga.

|  |
| --- |
| **Mokymosi uždaviniai:**   * Didinti suvokimą, jog demokratija, pagarba kitokiems ir tolerancija, pagarba žmogaus teisėms, daugiakalbystė ir kultūrų įvairovė, lygios galimybės ir solidarumas yra esminės Europos vertybinės nuostatos. * Įvardyti, kad ES yra ne tik politinė ir ekonominė, bet ir vertybių sąjunga. * Stiprinti europinį tapatumą, paremtą bendražmogiškomis vertybėmis. |

|  |  |  |  |
| --- | --- | --- | --- |
| **Etapai** | **Veikla** | **Metodai** | **Priemonės / priedai** |
| **1 PAMOKA** | | | |
| **Sužadinimas** | Užduodamas klausimas, ką mokiniams reiškia šios sąvokos: *tolerancija, demokratija, pagarba žmogaus teisėms, solidarumas*.  Peržiūrėję vaizdo siužetą mokiniai dalijasi savo jausmais ir mintimis apie šeimos elgseną Jafaro atžvilgiu. Mokytojas apibendrina, kad išankstines žmonių nuostatas dažnai formuoja nepagrįsti įsitikinimai ir stereotipai. | Minčių lietus, sąvokų aiškinimasis  Filmo peržiūra ir aptarimas | [Filmukas apie donorą](https://www.youtube.com/watch?v=dfccrwUlROU) (anglų kalba) |
| **Temos atskleidimas: 2 variantai**  **(bendradarbiaujant su istorijos mokytoju)**  **(bendradarbiaujant su psichologu, socialiniu pedagogu)**  Šią vaizdo medžiagą galima naudoti nagrinėjant žmogaus teisių temą | Pristatomos svarbiausios ES vertybės ir jų apsaugos bei puoselėjimo būdai.  **1. Žmogaus teisės. Demokratija**   1. Temą galima tyrinėti istorinėje perspektyvoje, aiškinant homofobijos, rasizmo ir neapykantos grėsmes holokausto pavyzdžiais. Galimi siužetai arba istorinių filmų fragmentai, kuriuose vaizduojama, kas atsitinka, kai paminamos pagrindinės žmogaus teisės.   2) A. Sacharovo premija.  Kiekvienas žmogaus teisių pažeidimas, nesvarbu, kur padarytas – Europos Sąjungoje ar už jos ribų, daro poveikį demokratiniams principams, kuriais grindžiama mūsų visuomenė. Europos Parlamentas kasmet įteikia A. Sacharovo premiją už minties laisvę, įsteigtą 1988 m. Premija apdovanojami asmenys, kurie ypač daug prisidėjo prie kovos už žmogaus teises visame pasaulyje, taip atkreipiamas dėmesys į žmogaus teisių pažeidimus, pagerbiami laureatai ir remiami jų tikslai.  **Praktinės užduotys. A. Sacharovo premijos laureatai**   1. Siužetas apie A. Sacharovo premijos laureates dvi jazidės. Keliamas klausimas: *Kas yra žodžio laisvė? Kokios yra žmogaus teisės?* 2. Mokiniai parengia trumpas A. Sacharovo premiją gavusių asmenų biografijas.   Apibendrinamoji diskusija: *Už kokius nuopelnus skiriama A. Sacharovo premija (kaip išrenkami laureatai; kokių šalių piliečiai yra šios premijos laureatai)?*  4) Žmogaus teisių pažeidimai. Rodomi siužetai, kuriuose pateikiami diskriminacijos dėl rasės, seksualinės orientacijos, negalios pavyzdžiai. Diskusijų klausimai: Kodėl dažnai rodoma nepagarba kitokiems žmonėms; Kokių su diskriminacija susijusių patirčių mokiniai patys yra turėję; Kaip būtų galima užkirsti kelią nepagarbiam požiūriui ar elgesiui, ką jie patys gali ir turi padaryti tokiose situacijose?  **2. Daugiakalbystė ir kultūrų įvairovė**   1. Visos oficialios ES šalių kalbos yra ir ES oficialiosios kalbos. Jų yra 24. Europos Parlamente galima kalbėti gimtąja kalba.   **Užduotis: ES kalbų žemėlapis**  ES žemėlapyje surašyti šalių kalbas: ES valstybės pavadinimą originalo kalba (papildomai galima nurodyti, kokiai kalbų grupei jos priklauso). Galima nurodyti ir kitas ES šalyse vartojamas kalbas, pavyzdžiui, baskų ir katalonų kalbas, vartojamas Ispanijoje.  Klausimas diskusijai: *Ar ES turėtų būti viena oficialioji kalba?*  2) DNR tyrimai rodo, kad žmonės ir kultūros istoriškai tarpusavyje yra labai susiję. Uždarumas ir nežinojimas trukdo pažvelgti į kitokius žmones ir nepažįstamas kultūras atviriau.  Klausimai diskusijai: Ar aš jaučiuosi europietis? Ar galiu būti kartu ir lietuvis, ir europietis?  **Papildoma projektinė veikla:**   1. ES kalbų dienos organizavimas. 2. LUX filmų vakaras.   LUX kino apdovanojimai skatina europietiško ir nekonvencinio kino kūrimą, kur akcentuojamas netradicinis žvilgsnis ir pagarba kitokiems, puoselėjamos Europos vertybės. Premiją teikia Europos Parlamentas.   1. Erasmus+ vakarėlis (su programos studentais ar savanoriais Lietuvoje).   Erasmus+ – tai ES švietimo, mokymo, jaunimo ir sporto rėmimo Europoje programa, pagal kurią europiečiams suteikiama galimybė mokytis, stažuotis, įgyti patirties ir savanoriauti užsienyje.  Papildoma medžiaga. [S](https://www.europarltv.europa.eu/lt/programme/others/history-eu-charter-of-fundamental-rights)iužetas apie Europos pagrindinių žmogaus teisių chartiją (prancūzų kalba, lietuviški subtitrai) | *Power point* pristatymas  Vaizdo siužeto peržiūra  Vaizdo siužetų ar filmo ištraukų peržiūra ir aptarimas  Individualus darbas arba darbas grupėmis  Filmo peržiūra ir aptarimas  Siužeto peržiūra ir diskusija  Siužeto peržiūra ir diskusija  Individualus darbas arba darbas grupėmis  Siužeto peržiūra ir diskusija | Pristatymas „Vertybės“  [Šindlerio sąrašas](https://www.youtube.com/watch?v=0srHYSF3U1s) (anglų k.), [Atminimo akmuo I. Rudaševskiui](https://www.youtube.com/watch?v=D0fELu8aDoQ) (lietuvių k.)  [Gyvenimas yra gražus](https://www.youtube.com/watch?v=9-QZ801OkCM) (anglų k.)  Filmukas  [Sacharovo premijos](https://www.youtube.com/watch?v=6zbK5CYnArU&list=PLth8A3TvdfFLQ_8V1xuT33E2h3fLFIh-v&index=7) pristatymas  [Filmas apie dvi jazides, pabėgusias iš ISIS](https://www.europarltv.europa.eu/lt/programme/world/sakharov-prize-2016-two-yazidi-women-tell-the-world-their-story)  (Priedas Biograma- Sacharovas”)  [Laureatų biografijos](http://www.europarl.europa.eu/sakharovprize/lt/laureates/1988-1998.html#laureate1)  Filmukas apie diskriminaciją: [dėl](https://www.youtube.com/watch?v=0WRNwDptQe8) [rasės](https://www.youtube.com/watch?v=QFZX6tmLrP8) (anglų k.), [rasės (lietuvių k.)](https://www.youtube.com/watch?v=qNX1256eVw8&t=16s)  [seksualinės orientacijos](https://www.youtube.com/watch?v=3rLit2Pc3Ig) (lietuvių k.), [orientacijos](https://www.youtube.com/watch?v=8rDP_t2QcmI) 2  (lietuvių k.), [negalios](https://www.youtube.com/watch?v=o0lt0KFhUek) arba [negalios](https://www.youtube.com/watch?v=bwW6mYdJ7Xc) (anglų k.)  [Posėdžio EP skirtingomis kalbomis pavyzdys](http://www.europarl.europa.eu/ep-live/lt/plenary/)  [Filmukas apie DNR kelionę](https://www.youtube.com/watch?v=Fw7FhU-G1_Q) (anglų kalba)  Priedas „LUX filmai“  [Filmukas apie Erasmus+ jaunimo mainus](https://www.youtube.com/watch?v=SXdqTWuSnHs) |

|  |  |  |  |
| --- | --- | --- | --- |
| **2 PAMOKA** | | | |
| **Temos atskleidimas: 2 variantai**  (**bendradarbiaujant su istorijos mokytoju)**  **(bendradarbiaujant su anglų kalbos mokytoju)** | **1. Lygios galimybės**   1. Lyčių lygybė.   Praktinės užduotys:   1. Moterų balsavimo teisė. Užpildyti lentelę nurodant, kada moterims suteikta balsavimo teisė skirtingose ES šalyse. Įdomu pastebėti, kad Lietuvoje ši teisė suteikta pakankamai anksti, palyginti su kitomis ES šalimis. 2. Lyčių lygybės indekso analizė. Kurioje vietoje ir pagal kokius rodiklius yra Lietuva, palyginti su kitomis ES šalimis? Vyrų ir moterų vidutinio darbo užmokesčio ES šalyse narėse palyginimas.   2) Lygios galimybės oriai gyventi visiems. Klausimai diskusijai: *Ar išorė niekada neklaidina? Kas mums yra normalu ar nenormalu? Ar visais laikais buvo tos pačios elgesio normos?* (esant galimybei siūloma pažiūrėti danų režisieriaus Christian Sønderby Jepsen dokumentinę dramą „Gamtos klaida“ (*Natural Disorder*)).  **2. Solidarumas**  Tema atskleidžiama per migracijos krizės įveikimą ir pabėgėlių pasidalijimą.   1. Trumpai pristatoma pabėgėlių problema, socioekonominis ir politinis pabėgėlių klausimo kontekstas. Svarbu parodyti, kaip paskirstomi pabėgėliai ES šalyse: valstybės suderėjo su Europos Komisija dėl priimamų pabėgėlių kvotų, taip pat numatytas biudžetas pabėgėlių perkėlimui ir jų reikmėms priimančioje šalyje.   Svarbu būti solidariems ne tik su karo niokojamais regionų gyventojais ir jiems teikti pagalbą, bet ir tarp ES šalių, kovojant su viena didžiausių migracijos krizių po II pasaulinio karo.  Aktualizuojant problemą galima pateikti pavyzdžių, kaip lietuviai traukėsi iš Lietuvos nuo karo ir sovietinės okupacijos, ir palyginti situacijas. Palyginimas su pokario situacija Lietuvoje, su artimųjų ar žinomų žmonių, tokių kaip Lietuvos Respublikos Prezidentas Valdas Adamkus, patirtimis padės mokiniams geriau suprasti dabartinės migracijos keliamas problemas.  2) Asmeninės istorijos.  Vaizdo siužeto peržiūra arba diskusija su svečiu, turėjusiu bėgti iš savo šalies arba dirbusiu su tokiais žmonėmis, mokykloje.  3) Išvyka į Ruklos pabėgėlių centrą.  Parodyti mokiniams pabėgėlių gyvenimo sąlygas (pagal galimybes suorganizuoti susitikimą su ten gyvenančiais atvykėliais ir Pabėgėlių centro darbuotojais, tokių organizacijų kaip Caritas, Raudonasis Kryžius, atstovais). Po išvykos galimi klausimai diskusijoms:   * Kuo skiriasi ir kuo panašūs į mus Pabėgėlių centre gyvenantys žmonės? Kaip galėtume jiems padėti prisitaikyti prie naujų gyvenimo sąlygų, pavyzdžiui, išmokti kalbą, rasti draugų, sužinoti apie Lietuvos kultūrą ir pan. | Darbas grupėmis  Filmo anonso peržiūra ir aptarimas  Filmo peržiūra ir aptarimas  Vaizdo siužeto peržiūra ir aptarimas  Išvyka  Diskusija | Priedas „Balsavimo teisė moterims“  Priedas „Lyčių lygybės indeksas“  [Filmo siužetas](https://www.youtube.com/watch?v=Xhst_0Jh7jQ) (anglų kalba)  [Filmas apie pabėgėlius vaikus](https://www.europarltv.europa.eu/lt/programme/society/migrant-children-children-with-childrens-rights)  [Filmas apie pabėgėlių istorijas](http://europa.eu/!CY34hD)  [Faktai apie migracijos krizę](http://publications.europa.eu/webpub/com/factsheets/refugee-crisis/lt/)  Straipsnis [apie migraciją ir Lietuvą](http://eurohouse.lt/wp-content/uploads/2015/12/Naujienlaiskis-2015-12-16.pdf) (24 MB)  Filmukas [paauglio pabėgėlio istorija](https://www.youtube.com/watch?v=YIJ_0x1q6I8) (originalo kalba, angliški subtitrai) |
| **Įtvirtinimas** | Surengiamas protų mūšis viena iš šių temų: ES žmogaus teisės, daugiakalbystė, tolerancija |  | Protų mūšis „ES vertybės ir teisės“ |